ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
சென்னை துறைமுகத்திற்கு வருகை தந்த வெளிநாட்டு சொகுசு கப்பல்
எம் வி லே சாம்ப்லேய்ன் என்ற பயணிகள் சொகுசுக் கப்பல் இலங்கையின் திரிகோணமலையிலிருந்து 108 பயணிகள் மற்றும் 118 குழுவினருடன் சென்னை துறைமுகத்திற்கு நேற்று  வந்தடைந்தது. கோவிட் பெருந்தொற்றுக்குப் பிறகு சென்னை துறைமுகம் வந்தடையும் முதல் சர்வதேச பயணிகள் கப்பல் இதுவாகும்.
இந்த கப்பலின் பயணிகள் சென்னையில் உள்ள புனித ஜார்ஜ் கோட்டை அருங்காட்சியகம், சாந்தோம் தேவாலயம், கபாலீஸ்வரர் கோயில் மற்றும் தக்ஷின் சித்ரா போன்ற இடங்களை காண திட்டமிட்டுள்ளதாக சுற்றுலா சேவை வழங்குனர்கள் தெரிவித்துள்ளனர்.
சென்னை துறைமுக ஆணையத் தலைவர் திரு சுனில் பலிவால் இ.ஆ.ப சென்னை துறைமுகத்தின் வரலாற்று முக்கியத்துவத்தையும், இந்தியாவில் சர்வதேச கப்பல் சுற்றுலாவை ஊக்குவிப்பதில் இத்துறைமுகத்தின் பங்கினை குறித்தும் தெரிவித்தார். மேலும், மத்திய மற்றும் மாநில அரசுகள், கப்பல் முகவர் நிறுவனங்கள் ஆகியவற்றின் பல்வேறு நடவடிக்கைகள் குறித்து தெரிவித்தார். கொரோனாவுக்கு பிறகான காலக்கட்டத்தில் இதுபோன்ற நவீன சொகுசுக் கப்பலை ஈர்க்கும் விதமாக இந்த துறைமுகம் மாற்றம் பெறும் என அவர் நம்பிக்கை தெரிவித்தார். இந்த சொகுசு கப்பல் இலங்கைக்கு இன்று  புறப்படுகிறது. இத்தகவல் சென்னை துறைமுக ஆணைய செயலாளர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
நிதி அமைச்சகம்
மத்தியப் பிரதேசத்தில் கிராமப்புறச் சாலைக் கட்டமைப்பை மேம்படுத்துவதற்கான ஒப்பந்தத்தில் மத்திய அரசும், உலக வங்கியும் கையெழுத்திட்டன
மத்தியப் பிரதேசத்தில் கிராமப்புறச் சாலைக் கட்டமைப்பை மேம்படுத்துவதற்கான 21 டாலர் கோடி கடன் ஒப்பந்தத்தில் மத்திய அரசும், உலக வங்கியும் கையெழுத்திட்டன. இந்தத் திட்டம் கிராமப்புறங்களில் உள்ள சரளை மண் பாவிய சாலைகளின் பாதுகாப்பு, மீட்டெழுச்சி, ஆயுட்காலம் ஆகியவற்றை மேம்படுத்தும் என்று எதிர்பார்க்கப்படுகிறது. கிராமப்புற சாலைக் கட்டமைப்பை நிர்வகிப்பதற்கான மாநில அரசின் திறனும் இதனால் மேம்பாடு அடையும்.
மத்தியப் பிரதேசத்தில் முதலமைச்சர் கிராமச் சாலைகள் திட்டத்தின் கீ்ழ் வரும் 10,510 கிலோமீட்டர் நீளச் சாலைகளில் இத்திட்டம் அமல்படுத்தப்படும். இதில் 10 ஆயிரம் கிலோ மீட்டர் சாலை தற்போதுள்ள சரளை மண் சாலையிலிருந்து தார் பாவிய சாலையாக மேம்படுத்தப்படும். எஞ்சியுள்ள 510 கிலோ மீட்டர் தூரத்திற்குப் புதிய தார்ச் சாலைகள் அமைக்கப்படும்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 102
குடியரசுத் துணைத் தலைவர் செயலகம்
இந்திய வம்சா வழியினரின் வெற்றி என்பது இந்தியா மற்றும் இந்தியர்கள் பற்றிய உலகின் கண்ணோட்டத்தை மாற்றியுள்ளது: குடியரசு துணைத்தலைவர்
காபோன், செனகல், கத்தார் நாடுகளில் வெற்றிகரமான 9 நாள் பயணத்தை நிறைவு செய்த குடியரசு துணைத்தலைவர் திரு வெங்கையா நாயுடு இன்று மாலை இந்தியா திரும்பினார். காபோன், செனகல் ஆகிய நாடுகளுக்கு இந்தியாவைச் சேர்ந்த உயர்நிலை தலைவரின் முதலாவது பயணம் இதுவாகும். அதேபோல் இந்திய குடியரசு துணைத்தலைவர் கத்தார் நாட்டிற்கு மேற்கொண்ட முதலாவது பயணம் இதுவாகும். இந்த நாடுகளின் தலைநகரங்களான லிப்ரேவில்லே, டாக்கர், தோகா ஆகியவற்றில் திரு நாயுடுவை கவுரவிக்கும் வகையில் அளிக்கப்பட்ட வரவேற்பு நிகழ்ச்சிகளில் அவர் அந்நாடுகளின் வணிகத்துறையினர் மற்றும் இந்திய சமூகத்தினருடன் கலந்துரையாடினார்.
கத்தாரின் தோகாவில் நேற்று இந்திய வம்சாவழி சமூகத்தினரிடையே குடியரசு துணைத்தலைவர் உரையாற்றினார். இவர்களின் சாதனைகளுக்காக பாராட்டு தெரிவித்த திரு நாயுடு, இந்தப் பயணத்தில் கத்தாரின் தலைவர்களை சந்தித்தபோது இந்த நாட்டின் வளர்ச்சிக்கு இந்திய சமூகத்தினரின் குறிப்பிடத்தக்க பங்களிப்பு பற்றி மிகுந்த நேர்மறையான கருத்துக்களை தெரிவித்ததாக கூறினார். இரு நாடுகளுக்கிடையே இணைப்பு பாலமாக கத்தாரில் 7.80 லட்சம் இந்திய சமூகத்தினர் வசித்து வருவதாக அவர் குறிப்பிட்டார்.
கடந்த ஆண்டு முன்னெப்போதும் இல்லாத உயர் அளவாக இந்தியா-கத்தார் இடையே 15 பில்லியன் அமெரிக்க டாலர் அளவுக்கு இரு தரப்பு வர்த்தகம் நடந்ததாக அவர் கூறினார். கத்தாரில் அடிப்படை கட்டமைப்பு, தகவல் தொழில்நுட்பம், எரிசக்தி போன்ற பல்வேறு துறைகளில் 50 நிறுவனங்கள் இந்தியர்களுக்கு சொந்தமாக உள்ளன என்றும், இந்தியா- கத்தார் பொருளாதார பங்களிப்பு முறையில் 15 ஆயிரம் நிறுவனங்கள் கூட்டு முயற்சியில் நடைபெறுகின்றன என்றும் திரு நாயுடு தெரிவித்தார்.
இந்தியாவின் வளர்ச்சியில் பங்கேற்குமாறு இந்திய சமூகத்தினருக்கு அழைப்பு விடுத்த அவர், “ஜென்மபூமியுடன் தொடர்பை பராமரிக்குமாறு” கேட்டுக்கொண்டார். வெளிநாட்டுக்கு சென்றுள்ள இளைஞர்கள் கல்வி கற்று, வெளிநாடுகளில் சம்பாதித்து தாய்நாட்டுக்கு திரும்ப வேண்டும் என்று அவர் வேண்டுகோள் விடுத்தார்.
வெளிநாடுகளில் வாழும் இந்திய குடும்பத்தின் உறுப்பினர்கள் ஒவ்வொருவரின் வெற்றி என்பது இந்தியா மற்றும் இந்தியர்கள் பற்றிய உலகின் கண்ணோட்டத்தில் வியத்தகு மாற்றத்தை ஏற்படுத்தியுள்ளது என்று குறிப்பிட்டு, இந்திய வம்சா வழியினரின் முயற்சிகளை பாராட்டினார்.
குடியரசு துணைத்தலைவர் திரு வெங்கையா நாயுடுவுடன் மத்திய சுகாதாரம் மற்றும் குடும்பநலத்துறை இணையமைச்சர் டாக்டர் பாரதி பிரவீன் பவார், நாடாளுமன்ற உறுப்பினர்கள் திரு சுசில் குமார் மோடி, திரு விஜய்பால் சிங் தோமர், திரு பி ரவீந்திரநாத் உள்ளிட்டோர் உடன் சென்றிருந்தனர்.
ரெயில்வே அமைச்சகம்
புதுமை கண்டுபிடிப்பு சவால்களில் பங்கேற்க இந்திய ரயில்வே புதுமை கண்டுபிடிப்புகள் இணையதளத்தில் 768 நிறுவனங்கள் பதிவு செய்துள்ளன
ரயில்வேக்கான ஸ்டார்டப் முன்னெடுப்பை இந்திய ரயில்வே 13.06.2022 அன்று தொடங்கியது. இதுவரை புதுமை கண்டுபிடிப்பு சவால்களில் பங்கேற்க இந்திய ரயில்வே புதுமை கண்டுபிடிப்புகள் இணையதளத்தில் 768 நிறுவனங்கள் பதிவு செய்துள்ளன
மொத்தம் இதுவரை வந்துள்ள 311 விண்ணப்பங்களில் 13 புதுமை கண்டுபிடிப்பு சவால்கள் பதிவேற்றம் செய்யப்பட்டுள்ளன. அனைத்து விண்ணப்பங்களும் இரண்டு நிலைகளில் மதிப்பீடு செய்யப்பட்டது. ஒரு புதுமை கண்டுபிடிப்பு சவால் ஏற்கனவே இறுதி செய்யப்பட்டு விட்டது.
311 விண்ணப்பங்களில் ஸ்டார்டப் சார்பாக 123 விண்ணப்பங்களும் தனிநபர் சார்பாக 60 விண்ணப்பங்களும், குறு சிறு மற்றும் நடுத்தர தொழில் நிறுவனங்கள் சார்பாக 81 விண்ணப்பங்களும், ஆராய்ச்சி மற்றும் மேம்பாட்டு அமைப்புகள் சார்பாக 18 விண்ணப்பங்களும் வந்தடைந்ததாக இந்திய ரயில்வே தெரிவித்துள்ளது.
பிரதமர் அலுவலகம்
மணிப்பூர் முதல்வராக பதவியேற்ற திரு. என். பிரேன் சிங்கிற்கு பிரதமர் வாழ்த்து
மணிப்பூர் மாநிலத்தின் முதல்வராக பதவியேற்ற திரு. என். பிரேன் சிங்கிற்கு பிரதமர் திரு. நரேந்திர மோடி வாழ்த்து தெரிவித்துள்ளார்.
முதல் அமைச்சராக பதவி ஏற்ற திரு. என். பிரேன் சிங் மற்றும் அவரது அமைச்சரவை சகாக்களுக்கு எனது வாழ்த்துகள். மணிப்பூரின் வளர்ச்சிக்காக இந்த குழு அயராது உழைக்கும் என்ற நம்பிக்கை எனக்கு உள்ளது”, என்று பிரதமர் கூறினார்.
PIB Headquarters
சென்னை விமான நிலையத்தில் ரூ.1.77 கோடி மதிப்புள்ள 4.44 கிலோ தங்கம் பறிமுதல், ஒருவர் கைது
செவ்வாய் அன்று காலை கொழும்பிலிருந்து விமானம் மூலம் சென்னை வந்த இலங்கையை சேர்ந்த அனந்தா ரீகன் , மேரி சந்திரகலா  ஆகிய இரண்டு பெண்களை வெளிவாயிலில் இடைமறித்து சோதனையிட்டபோது 614 கிராம் எடை கொண்ட ரூ.24.3 லட்சம் மதிப்புள்ள 6 தங்க நாணயங்கள், ஒரு பிரேஸ்லெட் ஆகியவை பறிமுதல் செய்யப்பட்டன.
திங்கட்கிழமை கிடைத்த ரகசிய தகவலின் அடிப்படையில், தில்லியிலிருந்து காமராஜர் உள்நாட்டு முனையத்தில் சென்னை வந்திறங்கிய கர்நாடக மாநிலத்தைச் சேர்ந்த ரஜ்ஜக் அகமது  என்பவரிடம் விசாரணை நடத்தப்பட்டது. அந்த விசாரணையை அடுத்து நடத்திய சோதனையில், அவரது கால்சட்டை பைகளில் மறைத்து வைக்கப்பட்டிருந்த ஒவ்வொன்றும் 10 தோலா எடை கொண்ட 20 வெளிநாட்டு தங்கக் கட்டிகள் கண்டுபிடிக்கப்பட்டன. மொத்தம் 2.33 கிலோ எடை கொண்ட இந்த தங்கக் கட்டிகளின் மதிப்பு ரூ.92.33 லட்சமாகும்.
இந்த தங்கத்திற்கு உரிய ஆவணங்களை பயணி சமர்ப்பிக்காததை அடுத்து பறிமுதல் செய்யப்பட்டது. சில அடையாளம் தெரியாத நபர்கள் தன்னிடம் தில்லி விமான நிலையத்தில் இந்த தங்கத்தை கொடுத்ததாகவும், அதை சென்னை விமான நிலையத்தில் சிலர் பெற்றுக் கொள்வார்கள் என்றும் கூறியதாக விசாரணையின் போது அவர் தெரிவித்தார். இதையடுத்து சட்ட விரோதமாக தங்கம் கடத்தியதாக அவர் கைது செய்யப்பட்டார்.
முன்னதாக திங்கட்கிழமை ஷார்ஜாவிலிருந்து சென்னை வந்த 4 பயணிகள், துபாயிலிருந்து சென்னை வந்த 3 பயணிகளை சோதனையிட்டதில், ஆசன வாயில் மறைத்து எடுத்து வரப்பட்ட 1.5 கிலோ எடை கொண்ட ரூ.60.27 லட்சம் மதிப்புள்ள தங்கம் பறிமுதல் செய்யப்பட்டது. இது குறித்து தொடர்ந்து விசாரணை நடைபெற்று வருகிறது.
மொத்தம் 4.44 கிலோ எடை கொண்ட ரூ.1.77 கோடி மதிப்பிலான தங்கம் சுங்கச் சட்டம் 1962-ன் கீழ் பறிமுதல் செய்யப்பட்டதாக சென்னை சர்வதேச விமான நிலைய சுங்கத் துறை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
கலாசாரத்துறை அமைச்சகம்
மாத்ருபூமி - இந்தியாவின் சிறப்பம்சங்களை எடுத்துக்காட்டும் கண்கவர் வண்ணமிகு ஒளிக்காட்சி வரலாற்றுச் சிறப்புமிக்க செங்கோட்டையில் ஆண்டு முழுவதும் நடைபெறும்
பத்து நாட்களுக்கு நடைபெறும் செங்கோட்டை திருவிழாவான பாரத் பாக்ய விதாதா அதன் ஐந்தாவது நாளை நிறைவு செய்த நிலையில், ‘மாத்ருபூமி ப்ரோஜெக்ஷன் மேப்பிங் ஷோ’ எனப்படும் தாய்நாட்டின் பெருமையை பறைசாற்றும் வண்ணமிகு ஒளிக்காட்சி அமோக வரவேற்பை பெற்று வருகிறது.
இதைத் தொடர்ந்து, வரலாற்று சிறப்புமிக்க செங்கோட்டையில் ஒரு நிரந்தர அங்கமாக இந்த நிகழ்ச்சி இருக்கப்போவதோடு ஆண்டு முழுவதும் நடைபெறும்.
ஒளி, ஒலி மற்றும் இசையைப் பயன்படுத்தி தொழில்நுட்பத்துடன் கூடிய பிரம்மாண்டமான காட்சியை மாத்ருபூமி வழங்குகிறது. இந்தியாவின் செழுமையான மற்றும் பன்முகத்தன்மை கொண்ட கலாச்சாரத்தை அதன் நீண்ட, அற்புதமான வரலாற்றின் மூலம் எடுத்துக்காட்டுவதோடு இது மக்களிடையே தேசபக்தி உணர்வைத் தூண்டுகிறது.
விடுதலையின் அமிர்தப் பெருவிழாவின் ஒரு பகுதியான பாரத் பாக்ய விதாதாவின் கீழ் கலாச்சாரம் மற்றும் சுற்றுலா அமைச்சகம், மான்யூமெண்ட் மித்ரா, டால்மியா பாரத் லிமிடெட் ஆகியவற்றுடன் இணைந்து மாத்ருபூமி மூலம் புதிய தலைமுறையினருக்கு இந்தியாவின் வளமான வரலாறு மற்றும் பாரம்பரியத்தை எடுத்துரைக்கிறது.
நாடு முழுவதிலுமிருந்து பிரமுகர்கள் திருவிழாவிற்கு ஏற்கனவே வருகை தந்துள்ளனர். தொடக்க விழாவில் பெண்கள் மற்றும் குழந்தைகள் மேம்பாட்டுத் துறை அமைச்சர் திருமதி. ஸ்மிருதி இராணி கலந்து கொண்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1811213
மத்திய அமைச்சரவை
இந்தியா மற்றும் ருவாண்டா இடையேயான வர்த்தக ஒத்துழைப்பு கட்டமைப்பிற்கு அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை குழு இந்தியா மற்றும் ருவாண்டா இடையேயான வர்த்தக ஒத்துழைப்பு கட்டமைப்பிற்கு, செயலாக்கத்திற்கு பிந்தைய ஒப்புதல் வழங்கியுள்ளது. இந்த வர்த்தக ஒத்துழைப்பு கட்டமைப்பு 23 ஜூலை, 2018 கையெழுத்திடப்பட்டது.
இந்த வர்த்தக ஒத்துழைப்பு கட்டமைப்பு இரு நாடுகளுக்கு இடையேயான வர்த்தக மற்றும் பொருளாதார உறவை மேலும் மேம்படுத்தும்.
தகவல் மற்றும் ஒலிபரப்பு அமைச்சகம்
திரையரங்குகள் 100 சதவீத பார்வையாளர்களுடன் இயங்க அனுமதி: விதிமுறைகள் வெளியீடு
திரையரங்குகள் 100 சதவீத பார்வையாளர்களுடன் இயங்குவதற்கான நிலையான செயல்பாட்டு விதிமுறைகளை மத்திய தகவல் மற்றும் ஒலிபரப்புத்துறை அமைச்சர் திரு பிரகாஷ் ஜவடேகர் வெளியிட்டார்.
இது குறித்து அவர் கூறுகையில், ‘‘தற்போது திரையரங்குகள் 100 சதவீத பார்வையாளர்களுடன் முழு அளவில் செயல்படலாம். கிருமிநாசினி மூலம் சுத்தப்படுத்துதல் மற்றும் கொவிட் நெறிமுறைகள் பின்பற்றப்பட வேண்டும். தியேட்டருக்குள் இருக்கும் அரங்குகளில் உணவு பொருட்களை மக்கள் வாங்கி கொள்ளலாம். கொவிட் காரணமாக அமல்படுத்தப்பட்ட கட்டுப்பாடுகள் முடிவடையும் தருவாயில் உள்ளன’’ என்றார்.
திரையரங்குகளை திறக்க மத்திய உள்துறை அமைச்சகம் கடந்த ஜனவரி 27ம் தேதி பிறப்பித்த உத்தரவையடுத்து இந்த நிலையான செயல்பாட்டு விதிமுறைகள் வெளியிடப்பட்டுள்ளன.
தொற்றுக் கட்டுப்பாட்டு மண்டலங்களில், திரைப்படங்கள் திரையிடுவதற்கு அனுமதி இல்லை. அங்கு களஆய்வு மதிப்பீட்டின் படி மாநிலங்கள்/யூனியன் பிரதேசங்கள் கூடுதல் நடவடிக்கைகளை மேற்கொள்வது பற்றி முடிவு செய்துக் கொள்ளலாம் என நிலையான செயல்பாட்டு விதிமுறைகளில் தெரிவிக்கப்பட்டுள்ளது. மற்ற இடங்களில், 100 சதவீத பார்வையாளர்களுடன் திரையரங்குகள் செயல்பட அனுமதிக்கப்படுகிறது.
திரையரங்கு வளாகத்துக்குள் கொவிட் தொடர்பான பாதுகாப்பு நடவடிக்கைகள் பின்பற்றப்பட வேண்டும் என நிலையான செயல்பாட்டு விதிமுறையில் தெளிவுபடுத்தப்பட்டுள்ளது. முக கவசம் அணிவது, திரையரங்குக்கு வெளியே, பொது இடங்கள், காத்திருப்பு பகுதிகளில் 6 அடி சமூக இடைவெளியை கடைபிடிப்பது போன்ற பொதுவான வழிகாட்டுதல்கள் பின்பற்றப்பட வேண்டும். பொது இடங்களில் எச்சில் துப்ப தடை விதிக்கப்படுகிறது. ஆரோக்ய சேது செயலி பயன்பாட்டை ஊக்குவிக்க வேண்டும்
என்றும் தெரிவிக்கப்பட்டுள்ளது.
விரிவான விதிமுறைகளை கீழ்கண்ட இணைப்பில் படிக்கலாம்:
https://mib.gov.in/sites/default/files/FINAL%20SOP%20for%20Exhibition%20of%20Films%20%281%29.pdf
சட்டம் மற்றும் நீதித்துறை அமைச்சகம்
வியட்நாம் தூதர் திரு நுயென் தான் ஹை தலைமையிலான வியட்நாம் தூதுக்குழுவினர் சட்ட விவகாரங்கள் துறையின் கூடுதல் செயலாளர் டாக்டர் ராஜிவ் மணி மற்றும் அதிகாரிகளை சந்தித்தனர்
வியட்நாம் தூதர் திரு நுயென் தான் ஹை தலைமையிலான வியட்நாம் தூதுக்குழுவினர், சட்டம் மற்றும் நீதி அமைச்சகத்தின் சட்ட விவகாரங்கள் துறையின் கூடுதல் செயலாளர் டாக்டர் ராஜிவ் மணி மற்றும் அதிகாரிகளை சாஸ்திரி பவனில் சந்தித்தனர்.
இம்மாதப் பிற்பகுதியில் வியட்நாம் அரசின் நீதித்துறை அமைச்சர் திரு நுயென் தான் லாங் திட்டமிட்டுள்ள இந்தியப் பயணம் பற்றிய தயாரிப்பு சந்திப்பாக இது அமைந்தது.
-----
AD/SMB/KPG/GK
(Visitor Counter : 61
குடியரசுத் தலைவர் செயலகம்
தேசிய தொழில்நுட்ப தின விழாவில் குடியரசுத் தலைவர் உரை
புது தில்லியில் இன்று  நடைபெற்ற தேசிய தொழில்நுட்ப தின விழாவில் இந்தியக் குடியரசுத் தலைவர் திரு. ராம் நாத் கோவிந்த் பங்கேற்றுச் சிறப்பித்தார்.
நிகழ்ச்சியில் பேசிய குடியரசுத் தலைவர், “சுதந்திரம் அடைந்த பிறகு இந்தியா விண்வெளித் துறை, அணுசக்தித் துறை ஆகியவற்றில் தொழில்நுட்பம் மற்றும் அறிவு உருவாக்கத்தின் விழுமியங்களின் உச்சத்தை எட்டத் தொடங்கிவிட்டது.
இன்று, தகவல் பரிமாற்றத் தொழில்நுட்பம் , தகவல் தொழில்நுட்பம் , மருந்துகள், பயோடெக்னாலஜி ஆகிய துறைகளில் மிகச் சிறந்த திறன் வாய்ந்தவர்களாக விஸ்வரூபம் அடைந்துள்ளோம். இது நம் நாட்டைப் பற்றிய பார்வையை மாற்றிவிட்டது. நம் மக்களுக்கும் நமது பொருளாதாரத்துக்கும் அது பேருதவியாக இருக்கிறது. கடந்த ஆண்டு, இந்திய மண்டல வழிகாட்டி செயற்கைக்கோளை  செலுத்தி சாதனை புரிந்தோம். தற்போது சந்திரனுக்குச் செல்லும் சந்திரயான் -2 என்ற திட்டத்துக்கான ஏற்பாடுகளை மேற்கொண்டு வருகிறோம். மருந்து, தடுப்பூசி மருந்துகளைத் தயாரிப்பதிலும் வலுவான நற்பெயர் நமக்கு இருக்கிறது.
நமது புதுமையாக்கும் செயல்கள், தொழில்நுட்ப முயற்சிகளில் உறுதியாகக் கடைப்பிடிக்கப்படும் தரம் குறித்து விவாதமே தேவையில்லை. ஒரு காலத்தில் நிதியைப் பற்றியெல்லாம் குழம்பினோம். அத்தகைய மனோ பாவத்திலிருந்து நாம் விடுபடவேண்டும்.
ஆனால், இன்று நாம் எப்படி துணிச்சலோடும் புத்திக் கூர்மையோடும் ஆபத்துகளை எதிர்கொண்டு முன்னேறி வருகிறோம் என்பதற்கு இன்று விருது பெறுவோர் உதாரணங்களாக இருக்கின்றனர்” என்றார்.
தொடர்ந்து பேசிய குடியரசுத் தலைவர், “தற்போது புதிய முயற்சிகள், திட்டங்களில் நாம் ஈடுபட வேண்டும். ரோபாடிக், செயற்கை அறிவு, டிஜிட்டல் உற்பத்தி, பெரிய அளவிலான தரவுப் பதிவுகள் ஆய்வுகள், இணையம், நவீன தகவல் பரிமாற்றம் ஆகியவற்றில் இளைஞர்களுக்குப் பயிற்சி தருவதற்கான மையங்களை அமைப்பதற்கு அரசு திட்டமிட்டுள்ளது.
சுத்தமான மின்சார உற்பத்திக்காகவும் குடிநீர்த் தேவைக்காகவும் வெற்றிகரமான தொழில்நுட்பத் தீர்வுகளை அறிமுகப்படுத்தி, பயன்படுத்துவதற்கு நடவடிக்கை எடுத்து வருகிறது. இவை 21-ம் நூற்றாண்டு எதிர்கொள்ளும் சவால்கள் ஆகும். அதற்கான தீர்வுகளும் 21ம் நூற்றாண்டில்தான் உருவாகும்.
தொழில்நுட்பம்தான் நாம் அடையவேண்டிய இறுதி இலக்கு. அதன் பயனும் பயன்பாடும் அனைவரையும் சென்றடைய வேண்டும். தொழில்முனைவோராக மாற விரும்பும் எல்லாத் தொழில்நுட்ப வல்லுநர்களுக்கும் போதுமான நிதி, வசதி, வளங்கள் கிடைக்கவேண்டும்.
எல்லாவற்றையும் விட தொழில்நுட்ப உற்பத்தி, தொழில்நுட்ப பகிர்வு ஆகியவற்றில் பாலின சமன்பாடு இருக்க வேண்டும். தொழில்நுட்பத்திலும் புதுமையாக்கத்திலும் ஈடுபடுவதற்கு நமது இளைய தலைமுறைப் பெண்கள் தேவைப்படுகிறார்கள். இப்போது பணிபுரிவோர் சிறந்தவகையில் செயல்படுகிறார்கள். எனினும் எண்ணிக்கை அதிகரிக்க வேண்டும். அது அவசரமாக நிகழ வேண்டும்” என்று வலியுறுத்தினார்.
பிரதமர் அலுவலகம்
பிலாஸ்பூர் எய்ம்ஸ் மருத்துவமனையைப் பிரதமர் பார்வையிட்டார்
பிலாஸ்பூர் எய்ம்ஸ் மருத்துவமனையைப் பிரதமர் திரு. நரேந்திர மோடி இன்று பார்வையிட்டார்.
இந்த மருத்துவமனையின் சி பிளாக்கிற்கு பிரதமர் வருகை தந்தார். பின்னர் பிலாஸ்பூர் வளாகத்தில் உள்ள எய்ம்ஸ் மருத்துவமனையின் முப்பரிமாண மாதிரி காட்சியை அவர் பார்வையிட்டார். பின்னர் இந்த மருத்துவமனை திறப்பு விழாவைக் குறிக்கும் வகையில் ரிப்பன் வெட்டும் நிகழ்ச்சியில் பங்கேற்றார். சிடி ஸ்கேன் மையம், அவசரகால சிகிச்சை மற்றும் விபத்துக்கான சிகிச்சை பகுதிகளை பிரதமர் பார்வையிட்டார்.
பிலாஸ்பூர் எய்ம்ஸ் மருத்துவமனையை நாட்டுக்கு அர்ப்பணித்ததன் மூலம், நாடு முழுவதும் சுகாதார சேவைகளை வலுப்படுத்துவதற்கான உறுதிப்பாடும் பிரதமரின் தொலைநோக்குப் பார்வையும் மீண்டும் வெளிப்பட்டுள்ளது. 2017 அக்டோபரில் இந்த மருத்துவமனைக்கான அடிக்கல் பிரதமரால் நாட்டப்பட்டது. பிரதமரின் சுகாதாரப் பாதுகாப்பு திட்டத்தின் மூலம் இது நிறுவப்பட்டுள்ளது
இந்த எய்ம்ஸ் மருத்துவமனை 1470 கோடி ரூபாய் செலவில் கட்டப்பட்டுள்ளது. 18 சிறப்பு பிரிவுகள் 17 பன்னோக்கு சிறப்பு துறைகள் ஆகியவற்றுடன் நவீன முறையில் இந்த மருத்துவமனை அமைந்துள்ளது. 18 அறுவை சிகிச்சைக் கூடங்கள், 64 ஐசியு படுக்கைகளுடன் 750 படுக்கைகள் உள்ளன. 247 ஏக்கர் பரப்பில் உள்ள இந்த மருத்துவமனையில் 24 மணி நேர அவசர கால சிகிச்சை, டயாலிசிஸ் வசதி, அல்ட்ராசோனோகிராஃபி, சிடி ஸ்கேன், எம்ஆர்ஐ போன்ற நவீன நோய்கண்டறிதல் கருவிகளும் இங்கு உள்ளன. அம்ரித் மருந்தகம், மக்கள் மருத்துவ மையம், 30 படுக்கை வசதி கொண்ட ஆயுஷ் பிரிவு ஆகியவையும் உள்ளன. இமாச்சலப் பிரதேசத்தில் பழங்குடி பகுதி மற்றும் தொலைதூர பகுதிகளிலும் சுகாதார சேவைகள் கிடைப்பதற்காக டிஜிட்டல் சுகாதார மையத்திற்கான அமைப்பையும் இந்த மருத்துவமனை கொண்டுள்ளது. எளிதில் சென்றடைய முடியாத பழங்குடிப் பகுதிகள், காஜா, சலூனி, கீலாங் போன்ற மிக உயரத்தில் உள்ள இமாலயப் பகுதிகள் ஆகியவற்றில் சுகாதார முகாம்கள் மூலம் சிறப்பு சுகாதார சேவைகளையும் இந்த மருத்துவமனை வழங்கும். இந்த மருத்துவமனையில் ஒவ்வொரு ஆண்டும் எம்பிபிஎஸ் வகுப்புகளில் 100 மாணவர்களும் செவிலியர் வகுப்புகளில் 60 மாணவர்களும் சேர்க்கப்படுவார்கள்.
பிரதமருடன் இமாச்சலப் பிரதேச முதலமைச்சர் திரு ஜெயராம் தாக்கூர், இமாச்சலப் பிரதேச ஆளுநர் திரு ராஜேந்திர விஸ்வநாத் ஆர்லேகர், மத்திய அமைச்சர் திரு அனுராக் சிங் தாக்கூர், நாடாளுமன்ற உறுப்பினரும் பிஜேபி தேசிய தலைவருமான திரு ஜெகத் பிரகாஷ் நட்டா ஆகியோர் சென்றிருந்தனர்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 14.65 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1831685
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீனவர்களுக்கான தேசிய நலத்திட்டம்
நாடாளுமன்றத்தின் மாநிலங்களவையில், கேள்வி ஒன்றுக்கு எழுத்துபூர்வமாக இன்று பதில் அளித்த மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்சோத்தம் ரூபாலா கூறியதாவது:
மீனவர்களின் நலனுக்காக ‘நீலப் புரட்சி’, மீனவர்களுக்கான தேசிய நலத்திட்டம் போன்றவற்றை மத்திய மீன்வளத்துறை அமைச்சகம் அமல்படுத்தியது. நீலப் புரட்சி திட்டம், 2015ம் ஆண்டு முதல் 2020ம் ஆண்டு வரையிலான ஒருங்கிணைந்த மேம்பாடு மற்றும் மீன்வள மேலாண்மை திட்டம் ஆகும். இத்திட்டம் கடந்தாண்டு மார்ச் மாதத்துடன் முடிவடைந்தது.
தற்போது பிரதமரின் மத்ஸ்ய சம்பதா திட்டத்தை மீன்வளத்துறை அமல்படுத்தி வருகிறது. இது மீன்வளத்துறையில் நிலையான மற்றும் பொறுப்பான மேம்பாடு மூலம் நீலப் புரட்சியை ஏற்படுத்தும் திட்டமாகும். இத்திட்டத்தின் கீழ் 2020-21ம் ஆண்டு முதல் 2024- 2025ம் ஆண்டு வரை அனைத்து மாநிலங்கள் மற்றும் யூனியன் பிரதேசங்களில் இதுவரை இல்லாத அளவில் அதிகபட்சமாக ரூ.20,050 கோடி முதலீடு செய்யப்படுகிறது.
இதில் சமூக பொருளாதாரத்தில் பின்தங்கிய மீனவர்களுக்கு, மீன்பிடி தடைகாலத்தில் வாழ்வாதாரம் மற்றும் ஊட்டசத்து உதவி அளிக்கப்படுகின்றது. இத்திட்டத்தின் கீழ் மீனவர் ஒருவருக்கு தலா ரூ.4,500 அளிக்கப்படுகிறது.
விபத்தில் சிக்கி மீனவர்கள் இறந்தாலோ, அல்லது நிரந்தர இயலாமை ஏற்பட்டாலோ ரூ.5 லட்சம் காப்பீடு தொகை வழங்கப்படுகிறது. ஒரு பகுதியில் நிரந்தர இயலாமை ஏற்பட்டால் ரூ.2,50,000 வழங்கப்படும். விபத்தில் சிக்கி மருத்துவமனையில் சிகிச்சை பெற்றால் ரூ.25,000 வழங்கப்படும்.
மீனவர்களுக்கான தேசிய நலத்திட்டத்தை அமல்படுத்த மத்திய அரசின் பங்காக தற்போது வரை ரூ.369.55 கோடி செலவிடப்பட்டுள்ளது.
மேலும் விவரங்களுக்கு கீழ்கண்ட ஆங்கிலச் செய்தி குறிப்பை காணவும்: https://pib.gov.in/PressReleasePage.aspx?PRID=1797719
PIB Headquarters
சென்னை விமான நிலையத்தில் ரூ.1.24 கோடி மதிப்புள்ள 2.91 கிலோகிராம் தங்கம் சுங்கத் துறையினரால் பறிமுதல்
சனிக்கிழமையன்று இரவு கொழும்புவிலிருந்து ஏர் இண்டியா விமானம் மூலம் சென்னை வந்த இலங்கையைச் சேர்ந்த ஃபாத்திமா  மற்றும் ஃபாத்திமா ஃபரீனா ரிஸ்வி  ஆகிய இரண்டு பெண்கள் மற்றும் ராமநாதபுரத்தைச் சேர்ந்த அப்துல் ஹமீத்  மற்றும் ராசிக் அலி  ஆகிய இருவரையும் விமான நிலைய வெளியேறும் பகுதியில் வழிமறித்து சுங்கத்துறையினர் சோதனையிட்டனர். இதில் அவர்கள், பசை வடிவிலான தங்கத்தை 11 பொட்டலங்களாக மலக்குடலில் மறைத்துவைத்து கடத்தி வந்தது கண்டறியப்பட்டு, 1.284 கிலோகிராம் தங்கம் கைப்பற்றப்பட்டது.
ஞாயிற்றுக்கிழமையன்று கொழும்புவிலிருந்து ஸ்ரீலங்கன் ஏர்லைன்ஸ் விமானம் மூலம் வந்த சென்னையைச் சேர்ந்த நஸீர் அகமது, ராமநாதபுரத்தைச் சேர்ந்த பைசுல் ரஹ்மான் மற்றும் இலங்கையைச் சேர்ந்த யாசிர் ஆகியோரை விமான நிலைய வெளியேறும் பகுதியில் வழிமறித்து சோதனையிட்டதில், அவர்கள், பசை வடிவிலான தங்கத்தை 12 பொட்டலங்களாக மலக்குடலில் மறைத்துவைத்து கடத்தி வந்தது கண்டறியப்பட்டு, 1.324 கிலோகிராம் தங்கம் கைப்பற்றப்பட்டது.
ஞாயிறன்று துபாயிலிருந்து இண்டிகோ விமானம் மூலம் வந்த ராமநாதபுரத்தைச் சேர்ந்த நூருல் ஹக் என்பவரிடம் நடத்தப்பட்ட சோதனையிலும், அவரது ஜீன்ஸ் பேண்டின் இடுப்புப் பகுதியில் பசைவடிவிலான தங்கத்தை மூன்று பட்டைகளாக மறைத்து கடத்தி வந்தது கண்டறியப்பட்டு, 303 கிராம் தங்கம் கைப்பற்றப்பட்டது.
மொத்தத்தில் ரூ.1.24 கோடி மதிப்புள்ள 2.91 கிலோகிராம் எடையுள்ள 24 கேரட் தூய தங்கம் பறிமுதல் செய்யப்பட்டு, மேல் விசாரணை நடத்தப்பட்டு வருவதாக சென்னை அண்ணா சர்வதேச விமான நிலைய சுங்கத்துறை ஆணையர் வெளியிட்ட செய்திக்குறிப்பில் தெரிவிக்கப்பட்டுள்ளது.
(Visitor Counter : 84
எரிசக்தி அமைச்சகம்
ஒன்றுக்கும் மேற்பட்ட நிறுவனங்களிடம் இருந்து மின்சாரத்தை நுகர்வோர் வாங்குவதற்கான வாய்ப்பு
மாநிலங்களவையில் கேள்விகளுக்கு எழுத்துப்பூர்வமாக பதிலளித்த மத்திய மின்சாரம், புதிய மற்றும் புதுப்பிக்கத்தக்க எரிசக்தி அமைச்சர் திரு ஆர் கே சிங் கீழ்காணும் தகவல்களை அளித்தார்.
நாடு முழுவதுமுள்ள அரசு அல்லது தனியார் மின்சார விநியோக நிறுவனங்கள் ஏகபோக உரிமையுடன் செயல்படுவதால் ஒன்றுக்கும் மேற்பட்ட நிறுவனங்களிடம் இருந்து மின்சாரத்தை வாங்குவதற்கான விருப்பத்தேர்வு நுகர்வோருக்குத் தரவேண்டியத் தேவை இருக்கிறது என்று மத்திய பட்ஜெட் 2021-22-ல் அறிவிக்கப்பட்டது.
இதைத் தொடர்ந்து, மாநில அரசுகள் உட்பட பல்வேறு பங்குதாரர்களுடன் ஆலோசனைகள் மேற்கொள்ளப்பட்டன. 2021 மார்ச் 3 அன்று ஆலோசனைக் குழுக் கூட்டத்திலும் இந்த சீர்திருத்தம் விவாதிக்கப்பட்ட நிலையில், நாடளுமன்ற உறுப்பினர்கள் இதை வரவேற்றனர்.
ஒன்றுக்கும் மேற்பட்ட நிறுவனங்களிடம் இருந்து மின்சாரத்தை வாங்குவதற்கான விருப்பத்தேர்வை நுகர்வோருக்கு வழங்க மின்சாரச் சட்டம் 2003-இல் திருத்தம் செய்யப்பட வேண்டும்.
மின்சாரத் தேவை அதிகமுள்ள நிறுவனங்களில் மின்சாரச் சிக்கனத்தை அதிகரிப்பதற்கான மேம்படுத்தப்பட்ட மின்சார சிக்கனத்திற்கான தேசிய இயக்கத்தின் கீழ் நான்கு நடவடிக்கைகள் எடுக்கப்படுகின்றன.
செயல்பாடு, சாதனை மற்றும் வர்த்தகம் மேற்கொள் , மின்சாரச் சிக்கனத்திற்கான சந்தை மாற்றம், மின்சாரச் சிக்கன நிதி மற்றும் மின்சார சிக்கனப் பொருளாதார வளர்ச்சிக்கான செயல்முறை ஆகியவையே அந்த நான்கு நடவடிக்கைகள் ஆகும். இதுவரை 29 மில்லியன் விளக்குகள் சிஎஃப்எல் விளக்குகளாக மாற்றியமைக்கப்பட்டு, ஒரு வருடத்திற்கு 3.598 பில்லியன் யூனிட்டுகள் மின்சாரம் சேமிக்கப்படுகிறது.
அனல் மின் நிலையங்களில் மாசைக் கட்டுப்படுத்துவதற்காக பல்வேறு நடவடிக்கைகள் எடுக்கப்பட்டு வருகின்றன. அனல் மின் நிலையங்களில் நிலக்கரிப் பயன்பாடு குறித்த விதிகளை 2021 மே 21 அன்று அரசிதழில் இந்திய அரசு வெளியிட்டது.
உமிழ்வு விதிகளுக்கான தொழில்நுட்பத் தீர்வை உருவாக்குதல், சாம்பல் குட்டைகளின் மேலாண்மை, போக்குவரத்து ஆகியவற்றுக்கான நிபந்தனைகள் அதில் இடம் பெற்றுள்ளன.
தேசிய மின்சாரக் கொள்கை, 2005, தேசிய கட்டணக் கொள்கை 2016, தேசிய மறுவாழ்வு மற்றும் மறுகுடியமர்த்தல் கொள்கை 2007 மற்றும் நிலம் கையகப்படுத்தல், மறுவாழ்வு மற்றும் மறுகுடியமர்த்தலில் நியாயமான இழப்பீடு மற்றும் வெளிப்படைத்தன்மைக்கான உரிமை சட்டம் 2013 உள்ளிட்டவற்றின் மூலம் நாட்டில் புனல் மின்சாரத்திற்கான பல்வேறு கொள்கை முன்னெடுப்புகளை அரசு எடுத்துள்ளது.
2019 மார்ச் 8 என்று புனல் மின்சாரத் துறையை ஊக்கப்படுத்துவதற்கான அறிவிப்புகளை அரசு வெளியிட்டது. மிகப்பரிய நீர் மின்சாரத்  திட்டங்களைப் புதுப்பிக்கத்தக்க எரிசக்தி ஆதாரமாக அறிவித்தல், நீர் மின்சார விலையை குறைப்பதற்கான நடவடிக்கைகள், நீர் மின்சார திட்டங்களுக்கு நிதி ஆதரவு, சாலைகள் மற்றும் பாலங்களுக்கானத் தேவைப்படும் உள்கட்டமைப்புகளுக்கான நிதி ஆதரவு இவற்றில் அடங்கும்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1744432
https://pib.gov.in/PressReleasePage.aspx?PRID=1744431
https://pib.gov.in/PressReleasePage.aspx?PRID=1744433
https://pib.gov.in/PressReleasePage.aspx?PRID=1744435
-----
(Visitor Counter : 182
பிரதமர் அலுவலகம்
பிரபல எழுத்தாளர் திரு புத்ததேவ் குஹாவின் மறைவிற்கு பிரதமர் இரங்கல்
பிரபல எழுத்தாளர் திரு புத்ததேவ் குஹாவின் மறைவிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துள்ளார்.
பிரதமர் வெளியிட்டுள்ள சுட்டுரைச் செய்தியில்,
“திரு புத்ததேவ் குஹாவின் எழுத்துக்கள் பல அம்சங்கள் நிறைந்தவையாகவும், சுற்றுச்சூழலை நோக்கிய மிகச்சிறந்த உணர்வு நிலையை வெளிப்படுத்துவதாகவும் இருந்தன. அவரது படைப்புகளை பல தலைமுறையினர், குறிப்பாக இளைஞர்கள் மிகவும் ரசித்தார்கள். அவரது மறைவு இலக்கிய உலகிற்கு மிகப் பெரும் இழப்பு. அன்னாரது குடும்பத்தினர் மற்றும் ரசிகர்களுக்கு இரங்கல்கள். ஓம் சாந்தி”, என்று கூறியுள்ளார்.
-----
(